Mêrdînî de Maya Haştîye Melese Tekîn wextêkî verî gonîrijîyayîşê mezgî ra wedarîyabî Nêweşxaneyê Dewlete yê Mêrdînî. Dayîke Melese nêweşxane de dinyaya xo bedilnaye. Cenazaya dayîke Melese taxa Buxurî ya Dêrikî de ameye definkerene.
Dayîke Melese menga nîsane ya 2018î de seba ke cezaya zîndanî ya 4 serran û 2 mengan dîyaye ci amebî tepiştene û erşawîyabî Zîndanê Mêrdînî. Dayîke Melese dima sewqê Zîndanê Xarpêtî bîye. Semedo ke Dezgehê Tipê Edlîyî rixmo ka a nêweş bîye raporê 'eşkena zîndan de bimana' da ci. Coka 18 mengan dayîke Melese nêameye veradayene û heta 25ê teşrîna peyêne ya 2019î zîndan de mende.
